次韵蘇公勸酒與詩
作者：陳師道
朝代：宋

paragraphs: 五士三不同，煩公以詩訴。
强酒古所辭，妙語神其吐。
自念每累人，舉扇毋我汙。
復使兩歐陽，縮手不分付。
平生西方社，努力須自度。
不憂龜九頭，肯畏語一誤。
頓悟而漸修，從此辭世故。
公看萬金産，寧能一朝具。
兩生文章家，夙記鳴蟬賦。
請公堅城壘，兵來後無數。